**. NAPIREND**

**E l ő t e r j e s z t é s**

**Salföld Község Önkormányzata Képviselő-testületének**

**2019. ..…..-i nyilvános ülésére**

**Tárgy: Helyi Esélyegyenlőségi Program elfogadása**

**Előterjesztő: Fábián Gusztáv polgármester**

**Előkészítette: Nagy Éva ügyintéző**

 **Előterjesztő Jogszabállyal nem ellentétes**

 **Tóthné Titz Éva, jegyzőt helyettesítő aljegyző**

Tisztelt Képviselő-testület!

Az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (1) bekezdése szerint a települési önkormányzatoknak ötévente öt évre szóló helyi esélyegyenlőségi programot fogad el.

A 31. § (2) bekezdése alapján a helyi esélyegyenlőségi programban helyzetelemzést kell készíteni a hátrányos helyzetű társadalmi csoportok - különös tekintettel a nők, a mélyszegénységben élők, romák, a fogyatékkal élő személyek, valamint a gyermekek és idősek csoportjára - oktatási, lakhatási, foglalkoztatási, egészségügyi és szociális helyzetéről, illetve a helyzetelemzésen alapuló intézkedési tervben meg kell határozni a helyzetelemzés során feltárt problémák komplex kezelése érdekében szükséges intézkedéseket. A helyzetelemzés és az intézkedési terv elfogadása során figyelembe kell venni a települési kisebbségi önkormányzatok véleményét.

A 31. § (3) bekezdése előírja, hogy a helyi esélyegyenlőségi program elkészítése során kiemelt figyelmet kell fordítani

*a)*az egyenlő bánásmód, az esélyegyenlőség és a társadalmi felzárkózás követelményének érvényesülését segítő intézkedésekre,

*b)*az oktatás és a képzés területén a jogellenes elkülönítés megelőzésére, illetve az azzal szembeni fellépésre, továbbá az egyenlő esélyű hozzáférés biztosításához szükséges intézkedésekre,

*c)*a közszolgáltatásokhoz, valamint az egészségügyi szolgáltatásokhoz való egyenlő esélyű hozzáférés biztosításához szükséges intézkedésekre,

*d)*olyan intézkedésekre, amelyek csökkentik a hátrányos helyzetűek munkaerő-piaci hátrányait, illetve javítják foglalkoztatási esélyeiket.

A helyi esélyegyenlőségi program tartalmi elemeit a helyi esélyegyenlőségi program elkészítésének részletes szabályairól szóló 2/2012. (VI.5.) EMMI rendelet tartalmazza. A rendelet szerint a programnak tartalmaznia kell a helyzetelemzést a rendelet mellékletében meghatározott célcsoportok tekintetében, statisztikai adatokra alapozva. Valamint 5 évre szóló intézkedési tervet.

Salföld Község Önkormányzata korábbi Helyi Esélyegyenlőségi Programja 2018. december 31-vel lejárt, ezért új Helyi Esélyegyenlőségi Program készítésére volt szükség. Az új Helyi Esélyegyenlőségi Program 2019-2024 időszakra készült el.

A helyzetelemzés statisztikai adatai az Országos Területfejlesztési és Területrendezési Információs Rendszerből ([www.teir.hu](http://www.teir.hu)) kerültek lekérdezésre.

Az intézkedési tervben foglalt intézkedések az Önkormányzat fejlesztési igényein alapulnak.

Az anyagban szereplő statisztikai táblázatok, valamint az intézkedési tervben foglaltak az Szocális és Gyermekvédelmi Főigazgatóság által üzemeltetett honlapra (hep.szgyf.gov.hu) feltöltésre kerültek.

Az Esélyegyenlőségi Program elkészítését a Szociális és Gyámügyi Főigazgatóság részéről esélyegyenlőségi mentor segítette.

Kérem a képviselőket hozzák meg döntésüket!

Határozati javaslat:

SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK

…/2019. () HATÁROZATA

*Salföld Község Önkormányzata Képviselő-testületének Helyi Esélyegyenlőségi Tervének elfogadásáról*

Salföld Község Önkormányzat Képviselő-testülete az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (1) bekezdése alapján az előterjesztés melléklete szerinti formában és tartalommal a Helyi Esélyegyenlőségi Programot a 2019-2024. időszakra vonatkozóan elfogadja.

Felkéri a polgármestert, hogy az aláírt dokumentumot küldje meg a Szociális és Gyámügyi Főigazgatóság részére.

Felelős: Fábián Gusztáv, polgármester

Határidő: azonnal